

**ประกาศองค์การบริหารส่วนตำบลเขาพระทอง**

**เรื่อง รับสมัครนักเรียนในศูนย์พัฒนาเด็กเล็กบ้านทุ่งโชน ประจำปีการศึกษา ๒๕๕9**

**----------------------------------------------------------------------------------**

 **ด้วยศูนย์พัฒนาเด็กเล็กบ้านทุ่งโชน** จะเปิดรับสมัครเด็กเล็ก โดยทำการคัดเลือกให้เข้าเรียนใน ศูนย์พัฒนาเด็กเล็กบ้านทุ่งโชน ประจำปีการศึกษา ๒๕๕9 ตามหลักเกณฑ์และเงื่อนไขในการรับสมัคร ดังต่อไปนี้

 **๑.คุณสมบัติของผู้สมัคร**

 ๑.๑ เด็กที่สมัครต้องมีภูมิลำเนา หรืออาศัยอยู่ในเขตองค์การบริหารส่วนตำบลเขาพระทองและบริเวณใกล้เคียง

 ๑.๒ เด็กที่สมัครต้องมีอายุครบ ๒ ปีบริบูรณ์ นับถึงวันที่ ๑๖ พฤษภาคม ๒๕๕9

 ๑.๓ เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่นๆที่เป็นอุปสรรคต่อการเรียน

 **๒.จำนวนเด็กที่รับสมัคร........60.......คน**

 **๓.หลักฐานและเอกสารที่ต้องนำมาในวันสมัคร**

 ๓.๑ ใบสมัครของศูนย์พัฒนาเด็กเล็กฯที่กรอกข้อความสมบูรณ์แล้ว

 ๓.๒ สำเนาทะเบียนบ้าน(ฉบับจริง) พร้อมสำเนา จำนวน ๑ ชุด

 ๓.๓ สูติบัตร(ฉบับจริง)พร้อมสำเนา จำนวน ๑ ชุด

 ๓.๔ รูปถ่ายขนาด 1 นิ้ว จำนวน ๖ รูป (ถ่ายไม่เกิน ๖ เดือน)

 ๓.๕ สมุดบันทึกสุขภาพหรือใบรับรองแพทย์ และต้องนำเด็กมาแสดงตัวในวันยื่นใบสมัคร

 **๔. วัน เวลา และสถานที่รับสมัคร**

 ๔.๑ ใบสมัครติดต่อขอรับได้ที่ศูนย์พัฒนาเด็กเล็กบ้านทุ่งโชน ตั้งแต่วันที่ 1 เดือน กุมภาพันธ์ พ.ศ.๒๕๕9 ถึงวันที่ 2๕ เดือน มีนาคม พ.ศ.๒๕๕9 ในวัน เวลาราชการ

 **๕. วันมอบตัว**

 ผู้ที่สมัครเข้าเรียนให้มอบตัวในวันที่ ๑๖ พฤษภาคม ๒๕๕9 ณ ศูนย์พัฒนาเด็กเล็ก บ้านทุ่งโชน หมู่ที่ 6 ตำบลเขาพระทอง อำเภอชะอวด จังหวัดนครศรีธรรมราช

-2-

 **๖. การกำหนดเปิดและปิดภาคเรียน**

 **ภาคเรียนที่ ๑** เปิดเรียน วันที่ ๑๖ เดือนพฤษภาคม พ.ศ.๒๕๕9

 ปิดเรียน วันที่ 5 เดือนตุลาคม พ.ศ.๒๕๕9

 **ภาคเรียนที่ ๒** เปิดเรียน วันที่ ๑ เดือนพฤศจิกายน พ.ศ.๒๕๕9

 ปิดเรียน วันที่ ๓๐ เดือนมีนาคม พ.ศ.๒๕60

**กำหนดระยะเวลาเรียน**

* เปิดเรียนวันจันทร์-วันศุกร์
* เวลาเข้าเรียน ๐๘.๐๐-เวลาเลิกเรียน ๑๕.๐๐น.

**๗. อุปกรณ์การเรียน ศูนย์พัฒนาเด็กเล็ก จัดหาให้ตลอดปีการศึกษา**

**๘. เครื่องใช้สำหรับเด็ก**

 ๘.๑ แปรงสีฟัน ยาสีฟัน ที่นอน หมอน แป้ง แก้วน้ำ สบู่ ผ้าเช็ดมือ ผู้ปกครองเตรียมมาให้เด็กตั้งแต่วันเปิดเรียนวันแรก

**๙. อาหาร ทางศูนย์พัฒนาเด็กเล็กฯจัดอาหารที่สะอาดและมีคุณค่าทางโภชนาการให้ฟรี ดังนี้**

- เวลา 08.30น. ข้าวต้ม

 - เวลา ๑๑.๓๐น. อาหารกลางวันและผลไม้ตามฤดูกาล

 - เวลา ๑๔.๓๐น. อาหารเสริมนม

**๑๐. การรักษาความปลอดภัยแก่นักเรียน**

๑๐.๑ ผู้ปกครองที่จะมาขอรับตัวนักเรียน ต้องแจ้งครูผู้ดูแลเด็กทราบ และลงชื่อทุกครั้ง มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด

 ๑๐.๒ การมารับและส่งนักเรียน ผู้ปกครองจะต้องไม่นำเด็กมาส่งให้ครูผู้ดูแลเด็กก่อนเวลา ๐๗.๓๐น. ให้รับกลับเวลา ๑๕.๐๐ น. และไม่ช้ากว่า ๑๖.๐๐น. เนื่องจากศูนย์พัฒนาเด็กเล็กไม่ประสงค์ให้เด็กอยู่ในศูนย์พัฒนาเด็กเล็ก โดยไม่มีผู้ดูแล

 ๑๐.๓ ในกรณีเด็กนักเรียนหยุดเรียนด้วยประการใดก็ตาม ผู้ปกครองจะต้องแจ้งให้ ครูผู้ดูแลเด็กทราบเป็นลายลักษณ์อักษรหรือทางโทรศัพท์

 ๑๐.๔ ห้ามเด็กนักเรียนนำเครื่องมือ เครื่องใช้ที่อาจเกิดอันตราย ไปที่ศูนย์พัฒนาเด็กเล็กโดยเด็ดขาด

 ๑๐.๕ ห้ามเด็กนักเรียนสวมหรือนำเครื่องประดับ ของเล่นที่มีราคาแพงไปที่ศูนย์พัฒนาเด็กเล็ก หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใดๆทั้งสิ้น

 ๑๐.๖ หากผู้ปกครองมีปัญหาใดๆ เกี่ยวกับนักเรียน โปรดติดต่อกับครูผู้ดูแลเด็กโดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

-3-

 ๑๑. กรณีเด็กนักเรียนที่สมัครมีภูมิลำเนาหรืออาศัยอยู่นอกเขตองค์กรปกครองส่วนท้องถิ่น หรือมีอายุไม่ครบตามข้อ ๑.๑ และข้อ ๑.๒ ให้คณะกรรมการบริหารศูนย์พัฒนาเด็กเล็กพิจารณาขอยกเว้นโดยความเห็นชอบของผู้บริหารท้องถิ่น

ประกาศ ณ วันที่ 18 เดือนมกราคม พ.ศ. ๒๕๕9

 ประดับ หมื่นจร

(นายประดับ หมื่นจร)

 นายกองค์การบริหารส่วนตำบลเขาพระทอง